A BIZOTTSÁG HATÁROZATA
(2005. szeptember 15.)
egyes litvániai hús-, tej- és halágazatbeli létesítmények tekintetében a 2003-as csatlakozási okmány IX. melléklete B. függelékének módosításáról
(az értesítés a C(2005) 3441. számú dokumentummal történt)
(EGT vonatkozású szöveg)
(2005/657/EK)
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak IX. melléklete 5. fejezete B szakasza I. alszakaszának d) bekezdésére,
mivel:
(1)
Litvánia számára átmeneti időszakokat biztosítottak a 2003-as csatlakozási okmány IX. mellékletének B. függelékében felsorolt egyes létesítmények vonatkozásában.
(2)
A 2003-as csatlakozási okmány IX. mellékletének B. függelékét a 2004/472/EK (1), a 2004/473/EK (2) és a 2005/421/EK (3) tanácsi határozatokkal módosították.
(3)
Az illetékes litván hatóság hivatalos nyilatkozata szerint egyes hús-, tej- és halágazatbeli létesítményekben lezárult a fejlesztési folyamat, és azok jelenleg teljes mértékben megfelelnek a közösségi jogszabályoknak. Egyes létesítmények pedig beszüntették tevékenységüket. Ezeket a létesítményeket ezért törölni kell az átalakulóban lévő létesítmények jegyzékéből.
(4)
Néhány létesítmény jelentős erőfeszítéseket tett annak érdekében, hogy megfeleljen a közösségi jogszabályokban előírt szerkezeti követelményeknek. Mindazonáltal kivételes technikai akadályok miatt ezeknek a létesítményeknek nem áll módjában az előírt határidőig befejezni a fejlesztési folyamatot. Ennélfogva indokolt számukra további haladékot engedélyezni a fejlesztési folyamat befejezése érdekében.
(5)
A 2003-as csatlakozási okmány IX. mellékletének B. függelékét tehát ennek megfelelően módosítani kell. Az egyértelműség érdekében a melléklet helyébe új mellékletnek kell lépnie.
(6)
Az Élelmiszerlánc- és Állat-egészségügyi Állandó Bizottság tájékoztatást kapott az e határozatban elrendelt intézkedésekről,
ELFOGADTA EZT A HATÁROZATOT:
1. cikk
A 2003-as csatlakozási okmány IX. mellékletének B. függeléke helyébe e határozat mellékletének szövege lép.
2. cikk
E határozatnak a tagállamok a címzettjei.
Kelt Brüsszelben, 2005. szeptember 15-én.